ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดตลอดเวลาและกำหนดระเบียบการใช้ทางหรือช่องเดินรถสำหรับรถจักรยานสองล้อบริเวณรอบเกาะรัตนโกสินทร์พ.ศ. ๒๕๕๗ ตามที่คณะรัฐบาลได้มีนโยบายสนับสนุนให้ประชาชนใช้รถจักรยานสำหรับการเดินทางในชีวิตประจำวันการออกกำลังกาย และเป็นการส่งเสริมการท่องเที่ยวโดยจัดให้มีเส้นทางรถจักรยานที่ปลอดภัยให้แก่ผู้ขับขี่มากขึ้นตามกลยุทธ์ในการลดปัญหาการจราจรและการใช้พลังงานโดยส่งเสริมการใช้รถจักรยานนั้นเพื่อเป็นการปลอดภัยและสะดวกในการจราจรแก่ประชาชนผู้ใช้รถใช้ถนน จึงจำเป็นต้องออกข้อบังคับเจ้าพนักงานจราจรในถนนบริเวณรอบเกาะรัตนโกสินทร์ฉะนั้น อาศัยอำนาจตามความในมาตรา ๑๓๙ (๒) (๔) และ (๑๐)แห่งพระราชบัญญัติจราจรทางบก พ.ศ. ๒๕๒๒ และตามคำสั่งกระทรวงมหาดไทย ที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานครจึงได้ออกข้อบังคับไว้ ดังนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรในเขตกรุงเทพมหานครว่าด้วยการห้ามหยุดหรือจอดตลอดเวลาและกำหนดระเบียบการใช้ทางหรือช่องทางเดินรถสำหรับรถจักรยานสองล้อบริเวณรอบเกาะรัตนโกสินทร์พ.ศ. ๒๕๕๗ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ห้ามหยุดหรือจอดรถทุกชนิดตลอดเวลาในถนนดังต่อไปนี้(๑) ถนนมหาไชย ตั้งแต่แยกสำราญราษฎร์ ไปจนถึงแยกมหากาฬ(๒) ถนนกัลยาณไมตรี ตั้งแต่แยกกัลยาณไมตรีถึงแยกสะพานช้างโรงสี(๓) ถนนท้ายวัง ตลอดสาย(๔) ถนนมหาราช ตั้งแต่แยกท้ายวัง ถึงถนนมหาราชตัดถนนหน้าพระลาน(๕) ถนนหน้าพระลาน ฝั่งด้านทิศเหนือตั้งแต่ถนนหน้าพระลานตัดถนนมหาราช ถึงแยกหน้าพระธาตุตัดถนนหน้าพระลาน(๖) ถนนหน้าพระธาตุ ฝั่งด้านทิศตะวันตก ตั้งแต่ถนนหน้าพระธาตุตัดถนนหน้าพระลานถึงถนนหน้าพระธาตุตัดถนนราชินี(๗) ถนนราชินี ฝั่งทิศใต้ตั้งแต่ถนนหน้าพระธาตุตัดถนนราชินีถึงถนนราชินีตัดถนนพระอาทิตย์(๘) ถนนพระสุเมรุ ฝั่งด้านทิศเหนือตั้งแต่ถนนพระอาทิตย์ถึงถนนบวรนิเวศตัดถนนพระสุเมรุ(๙) ถนนบวรนิเวศ ฝั่งด้านทิศตะวันออกตั้งแต่ถนนบวรนิเวศตัดถนนพระสุเมรุถึงถนนตะนาว(๑๐) ถนนสนามไชย ตั้งแต่ป้อมเผด็จถึงวงเวียนรักษาดินแดน(๑๑) ถนนตะนาว ฝั่งด้านทิศตะวันออกตั้งแต่ถนนบวรนิเวศถึงตรอกสาเกตัดถนนตะนาว(๑๒) ถนนพระอาทิตย์ ฝั่งทิศตะวันตกตั้งแต่ถนนราชินีตัดถนนพระอาทิตย์ต่อเนื่องถึงถนนพระสุเมรุข้อ ๔ กำหนดให้ระยะหนึ่งเมตรยี่สิบเซนติเมตรจากขอบทางหรือไหล่ทางเข้ามาในช่องทางเดินรถเป็นทางที่จัดไว้สำหรับรถจักรยานสองล้อและให้รถจักรยานสองล้อเดินได้ทางเดียวในถนน ดังต่อไปนี้(๑) ถนนมหาไชย ตั้งแต่แยกสำราญราษฎร์ ไปจนถึงแยกมหากาฬ(๒) ถนนกัลยาณไมตรี ตั้งแต่แยกกัลยาณไมตรีถึงแยกสะพานช้างโรงสี(๓) ถนนท้ายวังตลอดสาย(๔) ถนนมหาราช ตั้งแต่แยกท้ายวัง ถึงถนนมหาราชตัดถนนหน้าพระลาน(๕) ถนนหน้าพระลาน ฝั่งด้านทิศเหนือ ตั้งแต่หน้าพระลานตัดถนนมหาราชถึงแยกหน้าพระธาตุ ตัดถนนหน้าพระลาน(๖) ถนนหน้าพระธาตุ ฝั่งด้านทิศตะวันตกตั้งแต่ถนนหน้าพระธาตุตัดถนนหน้าพระลาน ถึงถนนหน้าพระธาตุตัดถนนราชินี(๗) ถนนราชินี ฝั่งทิศใต้ตั้งแต่ถนนหน้าพระธาตุตัดถนนราชินีถึงถนนราชินีตัดถนนพระอาทิตย์(๘) ถนนพระสุเมรุ ฝั่งด้านทิศเหนือตั้งแต่ถนนพระอาทิตย์ถึงถนนบวรนิเวศตัดถนนพระสุเมรุ(๙) ถนนบวรนิเวศ ฝั่งด้านทิศตะวันออกตั้งแต่ถนนบวรนิเวศตัดถนนพระสุเมรุถึงถนนตะนาว(๑๐) ถนนสนามไชย ตั้งแต่ป้อมเผด็จถึงวงเวียนรักษาดินแดน(๑๑) ถนนตะนาว ฝั่งด้านทิศตะวันออกตั้งแต่ถนนบวรนิเวศถึงตรอกสาเกตัดถนนตะนาว(๑๒) ถนนพระอาทิตย์ ฝั่งทิศตะวันตก ตั้งแต่ถนนราชินีตัดถนนพระอาทิตย์ต่อเนื่องถึงถนนพระสุเมรุข้อ ๕ นับตั้งแต่วันเวลา ที่ข้อบังคับนี้ใช้บังคับให้ยกเลิกระเบียบ คำสั่งหรือข้อบังคับใดที่ขัดหรือแย้งกับข้อบังคับนี้ประกาศณ วันที่ ๒๐ พฤศจิกายน พ.ศ. ๒๕๕๗พลตำรวจตรีอดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/ผู้จัดทำ๗ มกราคม ๒๕๕๘วิศนี/ผู้ตรวจ๑๔ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๖๒ ง/หน้า ๑๘/๒๓ ธันวาคม ๒๕๕๗